<classify> WATU 45 wamelazwa katika Hospiali ya Rufaa ya Mkoa wa Dodoma, kwa ugonjwa wa kuhara na kutapika kutokana na kula chakula, kinachosaidikiwa kuwa na sumu kwenye msiba.Akithibitisha tukio hilo, Mganga Mkuu wa hospitali hiyo, Dk Best Magoma alisema watu hao wanadaiwa kula chakula kwenye msiba wa mahehemu Edward Madumba eneo la Mtumba, nje kidogo ya jiji.Ni kweli tumepokea wagonjwa 45 ambao wanaharisha na kutapika kutokana na kula chakula msibani, na idadi kubwa ni wanawake amesema.Akifafanua, Magoma alisema waliopokelewa hospitali hapo na kupewa matibabu ni wanawake 30, watoto saba na wanaume wanane, ambao wanaharisha na kutapika.Dk Magoma alisema wanafanya taratibu ya kupima unga, maharage na mboga ya majani aiana ya chinese, vilivyotumika kupika chakula hicho.Alisema tayari imeundwa timu iliyokwenda kuchukua mabaki cha chakula. Hatua za awali tulizofanywa ni kuwapa tiba na huduma ya kwanza, lakini tunafanya taratibu za kupima unga uliotumika kupika chakula pamoja na maharage na chinese walizokula jana usiku juzi msibani alisema. Tayari tumeunda timu ambayo imeenda kuchukua mabaki ya vyakula kwa ajili ya kupima ili kubaini aina ya sumu waliyokula kama ni sumu kuvu au ni ile ya kuwekwa na mtu alisema.Akizungumzia hali ya wagonjwa, Dk Magoma alisema: Kwa wanaendelea vizuri na tunashukuru hakuna kifo kilichotokea, kwa sasa wote wanaendelea na dripu za maji na dawa walizowekewa ili kupambana na sumu iliyopo mwilini.Kamanda wa Polisi Mkoa wa Dodoma, Gilles Morroto alisema mpaka sasa idadi ya wagonjwa waliowapokea ni 45, kukiwa na ongezeko la wagonjwa nane kwani awali walipokea wagonjwa 37. Tumetembea wodini na kupata idadi iliyopo kwa sasa ni watu 45 ambao walikuwa wakiletwa kwa makundi wakitokea eneo la Mtumba alisema.Meya wa Jiji la Dodoma, Profesa Davis Mwamfupe alipongeza jitihada madaktari wa hospitali hiyo, waliookoa maisha ya watu hao, ambao wanahara na kutapika kutokana na kula chakula kinachosadikiwa kuwa na sumu.Mkuu wa Wilaya ya Dodoma ambaye ni Mwenyekiti wa Kamati ya Ulinzi na Usalama, Patrobas Katambi alisema wanasubiri taarifa ya vipimo vya unga na maharage, yaliyotumika kupikia kwenye msiba huo.Hali za wagonjwa zinaendelea vizuri na tunachosubiri sasa ni taarifa ya vipimo vya unga na maharage yaliyotumika kupika chakula hicho.Naye mtoto wa marehemu, Lista Madumba alisema chakula walichokula ni ugali maharage na mboga ya chinese. Hata sijui ni nini kimetokea, pale msibani watu wamekula ugali, maharage na mboga za majani, alisema.  <topic>: KITAIFA 